Vrou dood in parkeerarea aangetref | Maroela Media
Die polisie ondersoek 'n saak van moord nadat die liggaam van 'n vrou Woensdagaand in die parkeerarea van 'n woonstelblok in Bulwer, KwaZulu-Natal, aangetref is. Die vrou het verskeie steekwonde opgedoen.
Volgens kapt. Nqobile Gwala, woordvoerder van die polisie, is owerhede omstreeks 23:00 na 'n toneel ontbied waar 'n vrou in haar laat twintigs na bewering vanuit 'n woonstel na haar dood geval het.
By hul aankoms op die toneel is die vrou egter met verskeie steekwonde aangetref.
Gwala vertel verder dat die polisie se voorlopige ondersoek hulle na die woonstel gelei het waar 'n man (40) ook met steekwonde aangetref is. Russel Meiring, woordvoerder van ER24, het gesê paramedici het die man op die toneel behandel en hy is in 'n ernstige toestand na 'n hospitaal geneem.
Gwala verduidelik dat 'n huishoudelike geskil glo tot die dood van die vrou gelei het. Die man is op aanklag van moord in hegtenis geneem.
Hy sal na verwagting môre in die Durban-landdroshof verskyn.
"Skud net my kop"
Hoe gaan hy vandag in die hof verskyn as hy in n ernstigetoestand in die hospitaal le met steekwonde?